Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 91/14/3307	Prievidza, 5.5.2015
EEČ : 2-27-46-2015

U Z N E S E N I E

Trestná vec:	obvinený XXXXX  
Prečin:	Sprenevera podľa  Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 28.3.2014, spisová značka 2 Pv 91/14/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako živnostník podnikajúci pod obchodným menom XXXXX v obci XXXXX prevádzkoval stávkovú kanceláriu v zmysle mandátnej zmluvy zo dňa 05. 03. 2013 uzatvorenej so spoločnosťou XXXXX,  pričom v období od 10. 06. 2013 do 14. 08. 2013 nedoviedol spoločnosti XXXXX príjmy zo stávok, ktoré bol v zmysle článku IV.B bod 12. povinný odvádzať každý týždeň spoločnosti XXXXX, ale postupne si tieto zverené finančné prostriedky prisvojil a použil ich pre vlastnú potrebu, čím spôsobil spoločnosti XXXXX škodu vo výške 1323,18,-Eur .

Uznesením prokurátora Okresnej prokuratúry Prievidza zo dňa 28.3.2014, spisová značka 2 Pv 91/14/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Prievidza sp. zn. 2Pv 91/14/3307-6 zo dňa 28. marca 2014, právoplatným dňa 08. apríla 2014 bolo podľa § 216 ods. 1 Tr. poriadku podmienečne zastavené trestné stíhanie voči obvinenému XXXXX pre prečin sprenevery podľa § 213 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov na tom skutkovom základe, že obvinení ako živnostník podnikajúci pod obchodným menom XXXXX v obci XXXXX, XXXXX prevádzkoval stávkovú kanceláriu v zmysle mandátnej zmluvy zo dňa 05. 03. 2013 uzatvorenej so spoločnosťou XXXXX,  pričom v období od 10. 06. 2013 do 14. 08. 2013 nedoviedol spoločnosti XXXXX príjmy zo stávok, ktoré bol v zmysle článku IV.B bod 12. povinný odvádzať každý týždeň spoločnosti XXXXX, ale postupne si tieto zverené finančné prostriedky prisvojil a použil ich pre vlastnú potrebu, čím spôsobil spoločnosti XXXXX škodu vo výške 1323,18,-Eur .

Uznesením o podmienečnom zastavení trestného stíhania bola obvinenému určená skúšobná doba vo výmere 12 mesiacov a skúšobná doba uložená obvinenému uplynula dňa 8. apríla 2015.

V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Zo  zabezpečených správ z Obecného úradu XXXXX, Okresného úradu, Odboru všeobecnej vnútornej správy XXXXX, Mestskej Polície XXXXX a z odpisu z  registra trestov a výpisu evidencie priestupkov vyplýva, že obvinený sa počas plynutia skúšobnej doby nedopustil žiadneho priestupku a ani žiadneho trestného činu.

Na základe vyššie uvedeného možno konštatovať, že obvinený počas plynutia skúšobnej doby viedol riadny život človeka, pretože sa nedopustili žiadneho priestupku ani trestného činu či iného protispoločenského konania.

Na základe vyššie uvedených skutočností som rozhodol, že obvinený XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor